טמרייר

ספר ראשון: דרקון הוד מלכותו

השנה היא 1804 לורנס ואנשי צוותו נלחמים בספינה צרפתית וכשלל מלחמה הם שובים ביצת דרקון ממין שלא מוכר. לורנס מודע למצבו העגום של חיל האוויר האנגלי, והוא נחוש לרתום (תהליך שבו הדרקון בוחר את קברניט שלו, ונשאר נאמן לו לשארית חייו) את הדרקון. הדרקון נקשר ללורנס עצמו, ולורנס נאלץ לעבור לחיל האוויר המלכותי. השינוי דורש ממנו הסתגלות קלה, כיוון שהגינונים בחיל האוויר הרבה פחות רשמיים מאשר הנהוגים בחברה ממנה בא. לורנס וטמרייר טסים לסקוטלנד שם הם מתחילים באימונים שלהם, וטמרייר גדל מאוד. לורנס מקדם בידידות את קברניט רנקין, רק כדי לגלות אחר כך שרנקין הוא קברניט רע, ששם את נוחותו הרבה מעל הנוחות של הדרקון שלו. הוא מפסיק את הידידות, ומקווה שיוכל לתקן את הנזק. כמו כן, עליו להתמודד עם גרנבי, קצין קנאי, שמזלזל בו, כיוון שהגיע מהצי. לבסוף לורנס מצליח לרכוש את ידידותו, והוא הופך להיות הקצין הראשון שלו. הדרקון השחור, טמרייר, עובר אימונים מקוצרים ואז נשלח לתעלה. שם נפולאון מתכנן מתקפה אדירה על אנגליה באמצעות הצי שלו. במהלך הקרב מתגלה שיש לטמרייר כח נדיר: נשיפת רוח קטלנית. היכולת הזאת שייכת למין הדרקונים הטוב ביותר בעולם, דרקונים סינים שמימיים.

ספר שני: Throne Of Jade

(בתרגום חופשי- "כס אבן הירקן". בתמונת השער רואים את ליין ופגודה סינית) 
הספר נפתח כשנה אחרי תחילת הסדרה, ב-1805, בריב דיפלומטי במשרד האוויריה המלכותי. משלחת סינית ובראשה הנסיך הצעיר בשושלת הקיסרית, יונגזינג, דורשת לקבל את טמרייר בחזרה, משום שהסינים שלחו את הביצה לצרפתים והיא נועדה רק לבני מלוכה. הצמרת הבריטית מנסה לשמור על יחסים תקינים ודורשים מלורנס לוותר על טמרייר. לורנס מסרב, ולאחר משא ומתן מוחלט לשלוח את הצוות המורחב של טמרייר (הקרקעי והאווירי יחדיו) לסין ושם יוחלט. למשלחת הבריטית מצורף המונד, כמתורגמן. כשהספינה נושאת הדרקונים מגיעה לסין טמרייר פוגש את משפחתו ואימו לראשונה. כמו כן הוא מגלה שהדרקונית של יונגזינג, ליין, משתפת פעולה עם הבוטות שלו. החדרים של הבריטים מותקפים על ידי מתנקשים, והנסיך מנסה לרצוח את לורנס. טמרייר נאלץ להרוג אותו. בתגובה מוחלט לאמץ את לורנס למשפחת הקיסרות וכך להתיר את הפלונטר החוקי. ליין מתאבלת על יונגזינג.

ספר שלישי: Black Powder War

(בתרגום חופשי: "מלחמת האבקה השחורה. בתמונת השער רואים את ארקדי ותותח מלחמה.)
בפתיחת הספר לורנס מקבל פקודה כתובה להגיע לאיסטנבול כדי לאבטח העברת 3 ביצי דרקונים נושפי אש ללונדון. לפני שהנושאת הדרקונים מרימה עוגן היא עולה באש והחבורה נאלצת לעוף לכיוון צפון-מערב בהרכב מלא, כולל שני טבחים סיניים. כמורה דרך מצטרף תרקאי, השליח, שמכיר את הדרכים המדבריות. לפני שהם עוזבים ליין נשבעת לנקום. כשהם מגיעים לפרס מצטרפים אליהם עשרים דרקונים פראיים שחיים עם השולטן קורצים להם. בגבול טורקיה הם מתנפלים על מקנה פרטי ושומרי הגבול כועסים עליהם. המשלחת הבריטית ללא הפראיים משתכנת באיסטנבול ומגלה שהשגריר הבריטי נרצח והכסף שנועד לקניית הביצים נעלם. באישון לילה נערה יהודיה, בת הבנקאי של האימפריה העות'מאנית, מגלה להם שהטורקים בעצם גנבו את הכסף לעצמם. במבצע מרשים החבורה פורצת לארמון וגונבת את שלוש הביצים, אולם בזמן ההמראה אחת מהן נשברת. בדרך לא דרך הם מצליחים לעבור את הגבול לאימפריה האוסטרית בלי שהטורקים מיירטים אותם. המפקד האוסטרי נותן להם מחסה והחבורה ממשיכה בדרכה. בזמן שהם עוצרים במבצר נטוש בוקעת הדרקונית איסקירקה וגרנבי הופך לקפטן שלה. לאחר מכן הם ממשיכים לפרוסיה, בעלת ברית של בריטניה במלחמה נגד נפוליאון בתקווה שיוכלו שם למצוא ספינה שתיקח אותם חזרה לבריטניה. שם מתברר להם שחיל האוויר הבריטי הבטיח לשלוח סיוע אווירי לפרוסיה אך מתמהמה משום מה. אחרי כמה קרבות כשל מול הצרפתים טמרייר מלווה את הזוג המלכותי הפרוסי לברלין ומשם ממריא לתחנה האחרונה ביבשת: דנציג. שם החבורה נתקעת במבצר נצור, ומגלה שליין משתפת פעולה עם הצרפתים. לתדהמת כולם חבורת הדרקונים הפראיים בראשות ארקדי ותרקאי מופיעה ומבלבלת את הצרפתים. באישון לילה כל חיילי המבצר מועבר לנמל ומשם מערבה לסקוטלנד הבטוחה.

ספר רביעי: Empire of Ivory

(בתרגום חופשי: "אמפריית השנהב")
על אף שהגיעו למרחב האווירי של סקוטלנד, דרקונים צרפתיים ממשיכים להתקיף אותם ללא מענה מהקרקע. רק אחרי נחיתה מתברר שרוב דרקוני בריטניה מקורקעים בגלל מחלה מסתורית, כך שטמרייר הוא בין הדרקונים הבודדים שנותרו לחיל האוויר המלכותי. לאחר מכן מתברר שטמרייר חסין למחלה כיוון שהוא כבר חלה והבריא ממנה בדרך לסין. טמרייר ומבנה הדרקונים שלו נשלחים לקייפטאון, שם הבריא טמרייר, להשיג תרופה. הם מצליחים למצוא את התרופה אך כל המושבות באפריקה וביניהם גם קייפטאון מושמדות על ידי אימפריה שנשלטת על ידי דרקונית שזועמת על סוחרי העבדים המערביים. לאחר שהם חוזרים לבריטניה ודרקוני החיל המלכותי לאט לאט מבריאים בעזרת התרופה מתברר שממשלת בריטניה החדירה את המגפה לחיל האוויר הצרפתי במטרה להשמידו. טמרייר ולורנס מבינים שמחיל האוויר הצרפתי המגפה עלולה להתפשט לכל העולם ולהרוג עשרות אלפי דרקונים. הם יוצאים עם התרופה לצרפת ומצילים את חיל האוויר הצרפתי ובכך מצילים את כל דרקוני העולם. בסוף הספר לורנס וטמרייר חוזרים לבריטניה.

ספר חמישי: Victory Of Eagles

(בתרגום חופשי: "ניצחון הנשרים")
הספר החמישי מתחיל מנקודת מבטו של טמרייר שכלוא באזורי הרבייה. הוא הופרד מלורנס שנאשם בבגידה בעקבות מעשיהם בספר הקודם. טמרייר מתקשה למצוא את מקומו וסובל משיעמום וחוסר בתעסוקה. הניסיונות של טמרייר לעניין את הדרקונים בעולם שבחוץ נכשלים כיוון שהדרקונים באזורי הרבייה התרגלו לחוסר מעש.
לורנס באותו הזמן נמצא בספינה בריטית. הוא לא הוצא להורג כיוון שאנשי חיל האוויר הבריטי רוצים לזווג את טמרייר עם דרקוניות במטרה ליצור דרקונים נוספים עם אותם יכולות כמו שלו. הספינה שבה לורנס נמצא מוטבעת על ידי הצרפתים במהלך פלישה חדשה לבריטניה. לורנס ניצל ומגיע לחוף. בעקבות הפלישה חיל האוויר הבריטי נמצא במצב נואש ובלית ברירה הם שולחים את לורנס לחבור להחזיר את טמרייר מאזורי ההזדווגות ולהחזירו ללחימה. כשמגיע לורנס לאזור ההזדווגות הוא מגלה שהוא ריק. מתברר שטמרייר שיכנע את הדרקונים באזור ההזדווגות לצאת איתו ללחימה בצרפתים בעזרת הבטחות לזהב ותכשיטים רבים. לורנס וטמרייר מתאחדים אך נכשלים בהדיפת הפלישה הצרפתית ולונדון נכבשת על ידי נפוליאון. לאחר מכן לורנס וטמרייר נשלחים עם כמה דרקונים אחרים לחסל קבוצות חיילים צרפתיים שפושטים על כפרים בריטיים בחיפוש אחר מזון. בסוף הספר הצבא הבריטי פותח במתקפה על לונדון ודרום בריטניה ומצליח לכבוש אותם בעזרת תחבולה. נפוליאון בורח חזרה לצרפת.

ספר שישי: Tongues Of Serpents

(בתרגום חופשי: "לשונות הנחשים")
לאחר שנפוליאון והצבא הצרפתי נמלטים חזרה לצרפת בעקבות תבוסתם, לורנס, גרנבי, טמרייר ואיסקירקה נשלחים לאוסטרליה עם 3 ביצי דרקונים מתוך מטרה להקים שם בסיס חדש של חיל האוויר הבריטי. כשהם מגיעים לסידני העניינים מסתבכים כשמתברר שהם נקלעים למרד הרום. ויליאם בליי רוצה שטמרייר ואיסקירקה יעזרו לו להשתלט מחדש על ניו סאות' ווילס. בעוד הם מנסים להימנע מהעימות בוקעת אחת מביצי הדרקון ורנקין, שאיבד את דרקונו במהלך הספר הראשון הופך להיות הקפטן של הדרקון שנולד שלו הוא קורא קיסר. בסופו של דבר כל החבורה יוצאת לאזור ההרים הכחולים מתוך מטרה למצוא מקום בו יוכלו להקים את הבסיס. זמן קצר לאחר שהם מצליחים למצוא את המקום המושלם נשדדת אחת מ2 הביצים שנותרו והחבורה יוצאת למרדף לאורך כל אוסטרליה מתוך מטרה להחזיר את הביצה. במהלך המסע בוקעת עוד ביצה ומתוכה בוקע קיולנג'ל, דרקון נכה שאינו מצליח לעוף או לצוד. דמיין מחליט לפרוש את חסותו על קיולנג'ל. בסופו של דבר הם מגיעים למקום אליו השודדים מכרו את הביצה. מתברר שהביצה כבר בקעה והדרקונית רוצה להישאר במקומה.

ספר שביעי: Crucible Of Gold

(בתרגום חופשי: "מצרף הזהב")
המונד מגיע לאוסטרליה ומודיע ללורנס שהוחלט לחון אותו ולהחזיר אותו בחזרה לחיל האוויר הבריטי באופן רשמי. לורנס, גרנבי, דמיין והמונד נשלחים ביחד עם הדרקונים לדרום אמריקה מתוך מטרה ליצור ברית עם האינקה. בדרך נושאת הדרקונים טובעת בעקבות שריפה שפורצת בגלל מלחים שיכורים. בקושי רב הדרקונים וכל הצוות שהצליח לשרוד מצליחים למצוא נושאת דרקונים צרפתית ונכנעים לה. מתברר שנושאת הדרקונים הצרפתית נושאת משלחת צרפתית שמטרתה ליצור ברית של האינקה עם נפוליאון. המשלחת הצרפתית נוטשת אותם על אי. הם מצליחים להימלט מהאי אחרי שהם מוצאים שרידי ספינה ישנה שבה יש חבלים שמאפשרים ליצור רתמות חדשות לדרקונים ומפה שבעזרתה הם מנווטים לאימפריית האינקה. האינקה כמעט וחותמים על הסכם עם הבריטים אך ברגע האחרון נפוליאון מגיע ומצליח לשכנע את האינקה לחתום במקום על ברית איתו. החבורה נאלצת להימלט מפני האויבים החדשים שלהם. הם מגיעים לריו דה ז'ניירו שנכבשה על ידי הטסוואנה. הטסוואנה הגיעו לדרום אמריקה מתוך מטרה לשחרר את העבדים האפריקאים במקום. לורנס מצליח לשכנע את הפורטוגזים לשחרר את העבדים וכך ליצור שלום בין הטסוואנה לפורטוגזים.

ספר שמיני: Blood of Tyrants

(בתרגום חופשי: "דם העריצים")

ספר תשיעי: League of Dragons

(בתרגום חופשי: "ליגת הדרקונים")
הספר החותם את הסדרה יצא לאור ביוני 2016.